
Szerződés kiegészítő rendelkezése a kapcsolattartók adatainak kezelése miatt


„A szerződő felek megállapodnak abban, a jelen szerződésben megjelölt kapcsolattartók nevét, e-mail címét, telefonszámát a felek a GDPR 6. cikk (1) bekezdés f) pontjában meghatározott jogalap alapján kizárólag jelen szerződés teljesítésével összefüggő kapcsolattartás céljából a szerződés megkötéséhez szükséges lépések megtétele, és a szerződés teljesítése érdekében kezelik. A kapcsolattartói adatok átadására megfelelő jogalappal rendelkeznek, melyet mindkét fél a saját kapcsolattartója vonatkozásában köteles biztosítani. A szerződés teljesítésének biztosításához elengedhetetlen, hogy a felek egymással a kapcsolatot tartani tudják, így a kapcsolattartók adatainak kezeléséhez a feleknek, mint adatkezelőknek jogos érdeke fűződik. A szerződés jelen pontjában meghatározott kapcsolattartók személyének, illetve elérhetőségük megváltozásáról a Felek kötelesek egymást a lehető legrövidebb időn belül értesíteni.”
